Objektiseksuaali Erika Eiffelillä alkaa 9. tammikuuta näyttely Helsingissä Punavuoressa.

Joku ehkä muistaa Erika Eiffelin. Hän oli nainen, joka vuonna 2007 avioitui Eiffel-tornin kanssa ja antoi kasvot objektiseksuaalisuudelle, esineisiin kohdistuvalle rakkaudelle.

Aihetta revitellyt sensaatiohakuinen dokumentti teki Eiffelista kuuluisan mutta väärinymmärretyn hahmon. Hänen elämässään olisi nimittäin aineksia vähintään kymmeneen romaaniin. Eiffel on esimerkiksi entinen ilmavoimien kadetti, jolla on ollut suhde japanilaiseen miekkaan, jousiammunnan kaksinkertainen maailmanmestari ja nyt nostokurjen kuljettaja.